Diari Oficial de la Generalitat Valenciana


Sumari del DOGV 5617, del 11-10-2007 (2007/12911)

Notificació de la Resolució de 31 d'agost de 2007 de la secretària autonòmica de Turisme i directora de l'Agència Valenciana del Turisme, per la qual es dóna de baixa en el Registre General d'Empreses, Establiments i Professions Turístiques de la Comunitat Valenciana a l'hotel Fábrica de Giner de Morella, i en conseqüència, conclòs el procediment iniciat pel Servici Territorial de Turisme de Castelló.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5617

Data del DOGV
:   11-10-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/12472


Data del document
:   31-08-2007

Organisme emissor
:   Conselleria de Turisme

Tipus de document
:   Edicte

Descriptors 

:   * Agència Valenciana del Turisme

Notificació de la Resolució de 31 d'agost de 2007 de la secretària autonòmica de Turisme i directora de l'Agència Valenciana del Turisme, per la qual es dóna de baixa en el Registre General d'Empreses, Establiments i Professions Turístiques de la Comunitat Valenciana a l'hotel Fábrica de Giner de Morella, i en conseqüència, conclòs el procediment iniciat pel Servici Territorial de Turisme de Castelló.  
 [2007/12923]  
Per no haver sigut possible notificar de forma personal i directa a la mercantil Valinser 2002, SL, titular de l'hotel Fàbrica de Giner de Morella, la resolució de baixa de l'esmentat establiment en el Registre General d'Empreses, Establiments i Professions Turístiques de la Comunitat Valenciana, és procedent la publicació en el Diari Oficial de la Comunitat Valenciana, a l'efecte del que disposa l'article 59.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
València, 21 de setembre de 2007.- La cap de l'Àrea de Producte: Isabel Palafox Gámir.  
«Resolució de 31 d'agost de 2007, de la secretària autonòmica de Turisme i directora de l'Agència Valenciana del Turisme, per la qual es dóna de baixa en el Registre General d'Empreses, Establiments i Professions Turístiques de la Comunitat Valenciana l'hotel Fabrica de Giner de Morella i, en conseqüència, conclús el procediment iniciat pel Servici Territorial de Turisme de Castelló.  
Vist l'expedient de baixa d'ofici de l'establiment hoteler del grup primer "Fàbrica de Giner", signatura HCS-577, siti a la carretera CS-84 (Morella-Sorita del Maestrat), quilòmetre 4,5, del municipi de Morella, iniciat per acord del cap del Servici Territorial de Turisme de Castelló de data 25 de juny de 2007 i,  
Atés que:  
1. La inspecció del Servici Territorial de Turisme de Castelló, amb data 26 de febrer de 2007, va girar inspecció a l'establiment hoteler de referència el resultat de la qual es transcriu a continuació:  
"Visitat l'establiment de referència es comprova que s'hi troba tancat al públic en general. Per part del personal d'Ajuntament se'm comunica que, pel que ells coneixen, des de principis de febrer l'empresa Valinser 2002, SL ha abandonat la gestió de l'hotel i ja s'ha realitzat l'entrega a l'Agència Valenciana del Turisme".  
Es visita (20 hores) l'hotel Fàbrica de Giner la gestió de la qual porta la mateixa empresa i es comprova que el mateix es troba obert el públic en general. Sol·licitada informació sobre la situació d'ambdós hotels se'm confirma que és certa la informació facilitada per l'Ajuntament pel que fa a l'establiment Palau dels Ossets i que, igualment, s'abandonarà la gestió de l'establiment Fàbrica de Giner i que l'entrega a l'Agència Valenciana del Turisme està prevista per al dia 27 de febrer de 2007, en la persona del Sr. Javier Herráiz.".  
2. El dia 1 de març de 2007, la mercantil titular de l'establiment va comunicar que havia finalitzat la seua gestió en l'explotació de diversos establiments hotelers, entre els quals es trobava l'hotel de tres estreles anomenat Fàbrica de Giner.  
El dia 25 de juny de 2007, el cap del Servici Territorial de Turisme de Castelló va acordar la iniciació del procediment de baixa d'ofici en el Registre General d'Empreses, Establiments i Professions Turístiques de la Comunitat Valenciana de l'establiment hoteler de referència, segons allò que s'ha preceptuat en els articles 14.3 de la Llei 3/1998, de 21 de maig, de la Generalitat, de Turisme de la Comunitat Valenciana i 29 del Decret 153/1993, de 17 d'agost, del Consell, regulador dels Establiments Hotelers de la Comunitat Valenciana. Dit acord va ser notificat a la mercantil titular de l'establiment el dia 28 de juny de 2007.  
En eixa mateixa data, es va notificar a la interessada el tràmit d'audiència prèvia a la proposta de resolució, de conformitat amb l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (d'ara en avant, LRJPAC), pel qual es concedia un termini de deu dies per a presentar aquelles al·legacions i documents estimara oportuns en defensa dels seus interessos. Igualment, se li indicava que, de no presentar al·legacions, es proposaria la baixa de l'esmentat establiment.  
D'altra banda, el 26 de juny de 2007, el cap del Servici Territorial de Turisme de Castelló, en compliment de les ordes rebudes de la cap del Servici d'Ordenació, va comunicar l'inici de l'expedient de baixa d'ofici de l'esmentat establiment hoteler a la Direcció General de Turisme d'Interior.  
3. Transcorregut el termini a què s'ha fet al·lusió en el punt anterior, la mercantil interessada no ha presentat cap al·legació, ni s'ha manifestat tampoc la Direcció General de Turisme d'Interior.  
Als anteriors fets li són d'aplicació els següents  
Fonaments de dret  
1. Els articles 68 i 69 de la LRJPAC, en allò referit a la iniciació del procediment d'ofici.  
2. Els articles 7 i 14.3 de la Llei 3/1998, de 21 de maig, de la Generalitat, de Turisme de la Comunitat Valenciana, per quant establixen respectivament que "són empreses d'allotjament turístic aquelles que des d'un establiment obert al públic (...)" i que "la modalitat i classificació es mantindrà mentre s'acomplisquen els requisits tinguts en compte a l'efectuar-la i mentre persistisca el caràcter turístic de l'activitat, els quals poden revisar-se d'ofici o a petició de part, prèvia instrucció de l'expedient oportú. Dita revisió podrà produir una variació de la seua classificació o la baixa en el Registre corresponent».   
3. L'article 65 de la Llei 3/1998, de 21 de maig, de la Generalitat, de Turisme de la Comunitat Valenciana, quan disposa que "els actes o fets constatats per la inspecció es reflectiran en una acta que gaudirà de presumpció de veracitat, excepte prova en contra, i la qual serà formalitzada de la manera reglamentàriament determinada".   
L'article 89.5 de la LRJPAC, quan disposa que "l'acceptació d'informes o dictàmens servirà de motivació a la resolució quan s'incorpore al seu text". A l'efecte, s'ha reproduït l'informe emés per la inspecció del Servici Territorial de Turisme de Castelló, que constata el tancament de l'establiment.  
Per tant, la secretària autonòmica de Turisme i directora de l'Agència Valenciana del Turisme, en virtut de les competències conferides per l'article 9.2.i), del Decret 209/2004, de 8 d'octubre (DOCV de 13/10/2004), resol:  
Donar de baixa en el Registre General d'Empreses, Establiments i Professions Turístiques de la Comunitat Valenciana a l'establiment hoteler del grup primer anomenat Fàbrica de Giner, siti a la localitat de Morella, signatura HCS-577 i, en conseqüència, conclús el procediment iniciat per acord del Servici Territorial de Turisme de Castelló, arxivar les actuacions.  
Cosa que es notifica de conformitat amb el que disposen els articles 58 i 59 de la LRJPAC.  
Contra la present resolució, que no posa fi a la via administrativa, podrà interposar-se recurs d'alçada davant de la consellera de Turisme i presidenta de l'Agència Valenciana del Turisme en el termini d'un mes, comptat des de l'endemà a la notificació de la mateixa, d'acord amb el que establix els articles 114 i 115, en relació amb el 48.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 31 d'agost de 2007. La secretària autonòmica de Turisme i directora de l'Agència Valenciana del Turisme: Mª Victoria Palau Tárrega».